Imtella' Diċembru 29, 2020 - Aġġornata 29 Ta' Diċembru, 2020 11:21am Maltempata qawwija f'Napli ħalliet ħerba max-xatt, magħruf bħala Lungomare, bil-mewġ tela' l-art u kisser kull ma sab fi triqtu. L-iktar milquta kienet iż-żona ta' Via Partenope, magħrufa għar-restoranti u l-pizzeriji. Dawn fil-fatt spiċċaw bit-tined u l-pjanti mkissra, filwaqt li ħafna mill-imwejjed u s-siġġijiet inġarru mal-ilmijiet. Qabel ma t-triq ingħalqet, il-mewġ beda jgħatti wkoll vetturi li kienu għaddejjin minn hawn, inkluż dawk tal-pulizija u l-protezzjoni ċivili. B'xorti tajba ħadd ma weġġa'.